SET ร่วง 9 จุด เซ่นแรงขาย “หุ้นแบงก์-พลังงาน” หลัง Bond Yield อ่อนตัว-ราคาน้ำมันพักตัว
SET ร่วง 9 จุด เซ่นแรงขาย "หุ้นแบงก์-พลังงาน" หลัง Bond Yield อ่อนตัว-ราคาน้ำมันพักตัว
19 ก.พ. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,502.06 จุด ลบ 8.97 จุด หรือ 0.59% สูงสุดที่ 1,506.77 จุด ต่ำสุดที่ 1,500.92 จุด มูลค่าการซื้อขาย 7.2 พันล้านบาท
ด้าน บล.ฟินันเซีย ไซรัส แนวโน้มตลาดวันนี้ คาด SET Index จะแกว่งตัว Sideways to Sideways Down ในกรอบ 1,500-1,515 จุด โดยกลุ่ม Cyclical Play ที่ปรับตัวขึ้นก่อนหน้าโดยเฉพาะพลังงานคาดพักตัวตามราคาน้ำมันดิบ ขณะที่กลุ่มธนาคารยังถูกกดดันจาก Bond Yield ที่อ่อนตัวลงระยะสั้น โดยรวมตลาดยังขาดปัจจัยบวกใหม่เข้ามากระตุ้น
ขณะที่ บล.เคทีบีเอสที มองตลาดหุ้นไทยว่าแนวโน้ม sideway มีแรงขายหุ้นเข้ามาเป็นระยะๆ เพราะไม่มีข่าวบวกใหม่ๆ นักลงทุนไปเก็งกำไรในหุ้นที่งบออกมาดีกลยุทธ์วันนี้ แนะนำ Trading ช่วงสั้นๆ เน้นหุ้นกลาง-เล็ก หรือหุ้นที่งบไตรมาส 4/63 ออกมาดี.. พอร์ตหุ้นวันนี้ คงสถานะการถือหุ้นทั้งหมดที่มีในพอร์ตต่อ หุ้นในพอร์ตประกอบด้วย KCE (20%), DOD* (10%), III*(15%), SCGP(15%), SINGER (15%), SYNEX (20%)
 
 